
                Municipiul Iaşi

Consiliul Local
HOTĂRÂRE
privind aprobarea vânzării prin licitaţie publică  a spaţiului comercial (construcţie şi teren aferent), situat în municipiul Iaşi, str. Tabacului nr.1A, bloc 254, tr.4, parter, judeţul Iaşi, înscris în cartea funciară 120720-C1-U59/UAT Iaşi, proprietate privată a Municipiului Iaşi

Consiliul Local al Municipiului Iaşi, întrunit în şedinţa ordinară în data de 01 noiembrie 2021;

Având în vedere Proiectul de hotărâre înregistrat sub nr. 117863 din 22.10.2021, inițiat de Primarul Municipiului Iași ;
Având în vedere avizul favorabil inregistrat sub nr. 334/ 29.10.2021 întocmit de Comisia Juridică și de Disciplină a Consiliului Local al Municipiului Iași;

Având în vedere avizul favorabil inregistrat sub nr. 270 /29.10.2021 întocmit de Comisia Economico Financiara a Consiliului Local al Municipiului Iași;
Având în vedere Raportul de specialitate nr. 113.218 din 20.10.2021, întocmit de către Serviciul Legislatie, Metodologie si Avize Legalitate – Directia Juridica;
Având în vedere referatul de aprobare nr. 97517/06.09.2021, întocmit de Direcţia Exploatare Patrimoniu; 

Având în vedere prevederile Hotărârii Consiliului Local al Municipiului Iaşi nr. 225/30.06.2020 privind actualizarea inventarului domeniului privat al Municipiului Iaşi, Anexa 1.1. (poz. 154+155), unde bunul imobil este înregistrat sub numărul de inventar 80434+ 16964  , cu o valoare de inventar cumulată de 278653,88 lei ;

Având în vedere Raportul de evaluare nr.106044/20.10.2020 întocmit de evaluator Bulău T. Vlad –membru titular ANEVAR;
Având în vedere Raportul de oportunitate nr. 88636/11.08.2021 al Comisie de analiză a solicitărilor de concesiune, superficie, vânzare a unor bunuri proprietate publică și privată a Municipiului Iași constituită în baza Hotărârii Consiliului Local al Municipiului Iaşi nr. 50/26.02.2021 ;
Având în vedere Extrasul de carte funciară de informare nr. 20763/08.02.2021 ;
Având în vedere prevederile art. 363 din Ordonanta de Urgenta nr. 57/03.07.2019, privind Codul Administrativ;
Având în vedere prevederile Legii nr. 52/2003 privind transparenta decizionala in administratia publica, republicata; 
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ;
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;
HOTĂRĂŞTE:
Art. 1. Se aproba vânzarea prin licitație publică a spațiului comercial situat în municipiul Iaşi, str. Tabacului nr. 1A, bloc 254, tr. 4, parter, judeţul Iaşi, compus din: construcţie cu suprafaţa utilă de 41,90 mp şi teren aferent cu suprafaţa de 5 mp reprezentând cotă indiviză din terenul cu numărul cadastral 120720, înscris în cartea funciară 120720-C1-U59/UAT Iaşi), ce face parte din domeniul privat al Municipiului Iaşi.
Art. 2. Se aprobă prețul minim de vânzare a spațiului comercial prevăzut la art.1 din prezenta hotărâre la valoarea de 278654 lei, respectiv la valoarea cea mai mare dintre prețul de piață determinat prin raportul de evaluare nr. 106044/20.10.2020 întocmit de evaluator Bulău T. Vlad –membru titular ANEVAR,  ce estimează preţul de 50932 Euro (1215 euro/mp), echivalentul a 251986 lei (la cursul valutar de 4,9475 lei/1 Euro valabil la data de 06.09.2021) și valoarea de inventar însușită prin Hotărârea Consiliului Local al Municipiului Iaşi nr. 225/30.06.2020- Anexa 1.1.- poz. 154+155, unde bunul imobil este înregistrat sub numărul de inventar 80434 + 16964, cu o valoare de inventar cumulată de 278653,88 lei.
Art. 3. (1) Se mandatează comisia pentru vânzarea bunurilor proprietate privată a municipiului constituită prin Hotărârea Consiliului Local al Municipiului Iaşi nr. 50/26.02.2021, cu modificările şi completările ulterioare, să organizeze şi să desfăşoare procedura de vânzare a spațiului comercial prevăzut la art.1 din prezenta hotărâre. 
(2) Comisia va vinde la un preţ ce nu poate fi mai mic decât cel stabilit la art. 2 din prezenta hotărâre. 

(3) Vânzarea acestui spațiu commercial este scutită de TVA, conform prevederilor art. 292, alin. (2), lit f) din Legea 227/2015, privind codul fiscal. 

Art. 4.  Se aprobă documentația de atribuire conform Anexei 1, ce face parte integrantă din prezenta hotărâre.
Art. 5. Cheltuielile privind întocmirea în forma autentică a contractului de vânzare vor fi suportate de cumpărător. 
Art. 6. (1) Se împuterniceşte Primarul Municipiului Iaşi să semneze contractul de vânzare/cumpărare. 
(2) Achitarea integrală a contravalorii spațiului comercial se va face în termen de 15 zile calendaristice de la data încheierii procesului verbal de vânzare.
Art. 7. Copie după prezenta hotărâre va fi comunicată : Primarului Municipiului Iaşi;   
Direcţiei Exploatare Patrimoniu; Direcţiei Generale Economică şi Finanţe Publice Locale; Comisiei de vânzare si Prefectului Județului Iași.
Art. 8. (1) Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de catre Directia Exploatare Patrimoniu, Directia Generala Economica si Finante Publice Locale, comisia de vanzare. 
(2) Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.
PREŞEDINTE DE ŞEDINŢĂ, 
           
     Contrasemneaza pentru legalitate,
  Bogdan Teodor Crucianu


  Secretar General, Denisa Liliana Ionașcu
      Consilier local, 
Nr. 338 din 01 noiembrie 2021

Anexa nr.1 a HCL nr. 338/01.11.2021
ROMÂNIA






JUDEŢUL IAŞI

MUNICIPIUL IAŞI

D.E.P.

TEL./FAX 0232.267.544

DOCUMENTAȚIA DE ATRIBUIRE

privind vânzarea prin licitaţie publică  a spaţiului comercial (construcţie şi teren aferent), situat în municipiul Iaşi, str. Tabacului nr.1A, bloc 254, tr.4, parter, judeţul Iaşi, înscris în cartea funciară 120720-C1-U59/UAT Iaşi, proprietate privată a Municipiului Iaşi

Conținut:

I. informaţii generale privind, în special denumirea, codul fiscal, adresa, numărul de telefon, telefax şi/sau adresa de e-mail a persoanei de contact etc.;

II. instrucţiuni privind organizarea şi desfăşurarea procedurii de licitație;

III. caiet de sarcini;

IV. instrucţiuni privind modul de elaborare şi prezentare a ofertelor;

V. informaţii detaliate şi complete privind criteriile de atribuire aplicate pentru stabilirea ofertei câştigătoare, precum şi ponderea lor;

VI. anularea licitației;

VII. instrucţiuni privind modul de utilizare a căilor de atac.

SECȚIUNEA I

INFORMAŢII GENERALE PRIVIND VÂNZĂTORUL

AUTORITATEA CONTRACTANTĂ: MUNICIPIUL IAŞI

SEDIUL: IAŞI, B-dul Ştefan cel Mare şi Sfânt, nr. 11

COD FISCAL: 4541580

TELEFON 0232-264246; FAX 0232-267544

Organizarea licitatiei se face de către Comisia de licitatie numita prin HCL nr. ........., secretariatul acesteia fiind asigurat de D.E.P. 

SECȚIUNEA II

INSTRUCȚIUNI PRIVIND ORGANIZAREA ȘI DESFĂȘURAREA PROCEDURII DE VÂNZARE

A. Procedura licitației publice

1. În cazul acestei proceduri, vânzătorul are obligația să publice anunțul de licitație în Monitorul Oficial al României, partea a VI-a, într-un cotidian de circulatie națională, într-unul de circulație locală și pe site-ul Municipiului Iași.
2. Anunțul se trimite spre publicare cu cel puțin 20 de zile calendaristice înainte de data limită pentru depunerea ofertelor.

3. Documentația de atribuire se ridică contra cost de la sediul Direcției Exploatare Patrimoniu din șos. Națională nr.43, et.4. Persoanele interesate pot solicita clarificări, iar reprezentanții vânzătorului au obligația de a le transmite răspunsul într-o perioadă ce nu depășește 5 zile lucrătoare. Pentru comunicarea clarificărilor, persoana interesată va pune la dispoziție adresa, nr. de fax și e-mail-ul sau va preciza în scris dacă dorește o altă modalitate de comunicare (ex: să ridice personal corespondența).   

4. Ofertele se depun la sediul autorității contractante sau la locul precizat în anunțul de licitație, într-un singur exemplar, în două plicuri închise și sigilate, unul exterior și unul interior, care vor conține documentele solicitate. Pe plicul exterior va fi trecut obiectul licitației pentru care se depune oferta. După primirea ofertelor, în perioada anunțată și înscrierea lor în ordinea primirii în registrul Oferte, plicurile închise și sigilate vor fi predate comisiei de evaluare, constituită prin hotărârea de consiliu local.

5. Procedura de licitație se desfășoară numai dacă în urma publicării anunțului de licitație au fost depuse cel puțin două oferte. Ședința de deschidere a plicurilor este publică.

6. După deschiderea plicurilor exterioare, comisia de evaluare elimină ofertele care nu conțin totalitatea documentelor și datelor cerute în ’’Instrucțiuni privind modul de elaborare și prezentare a ofertelor” și întocmește un proces verbal în care se menționează rezultatul analizei. Pentru continuarea desfășurării procedurii de licitație este necesar ca după deschiderea plicurilor exterioare cel puțin 2 oferte să întrunească condițiile de participare.

7. Deschiderea plicurilor interioare ale ofertelor se face numai după semnarea procesului verbal care consemnează operațiunile descrise la pct. 4 de către toți membrii comisiei de evaluare și de către ofertanți, numai dacă există cel puțin 2 oferte valabile.

8. În cazul în care în urma publicării anunțului de licitație nu au fost depuse cel puțin două oferte valabile, autoritatea contractantă va anula procedura și va organiza o nouă procedură de licitație, cu aceeași documentație. În cazul organizării unei noi licitații, procedura este valabilă în situația în care a fost depusă cel puțin o ofertă valabilă.

9.   Criteriul de atribuire al licitației este cel mai mare preț ofertat. Pentru determinarea ofertei câștigătoare, comisia de evaluare aplică criteriul de atribuire prevăzut in documentație.

10. În cazul egalității prețului oferit de 2 sau mai mulți participanți admiși, comisia va solicita acestora să facă o nouă ofertă, în plic închis.  

11. În urma analizării ofertelor  de către comisia de evaluare, secretarul comisiei întocmește un proces verbal în care menționează ofertele valabile, oferta declarată câștigătoare,  ofertele care nu îndeplinesc criteriile de valabilitate și motivele excluderii acestora din urma de la procedura de atribuire.

12. În baza procesului verbal care îndeplinește condițiile prevăzute la pct. 7, în termen de o zi, comisia de evaluare întocmește un raport care cuprinde descrierea procedurii și operațiunile de evaluare, elementele esențiale ale ofertelor depuse și motivele alegerii ofertantului câștigător sau, în cazul în care nu a fost desemnat nici un câștigător, cauzele respingerii pe care le comunică concedentului.

13. După primirea raportului comisiei de evaluare, autoritatea contractantă, în termen de 3 zile lucrătoare informează în scris cu confirmare de primire, ofertanții ale căror oferte au fost excluse indicând motivele excluderii și ofertantul declarat câștigător.

14. Pe parcursul procedurii de licitație, comisia de evaluare poate propune vânzătorului solicitarea oricăror clarificări și completări necesare.
15. În termen de 3 zile lucrătoare de la primirea propunerii comisiei de evaluare, vânzătorul o transmite ofertanților vizați.

16. Ofertanții trebuie să răspundă la solicitarea ofertantului în termen de 4 zile lucrătoare de la primirea acesteia.

17. În cazul în care licitația publică nu a condus la desemnarea unui câștigător se va  consemna această situație într-un proces verbal și se va organiza o nouă licitație.

18. În cazul în care, în cadrul celei de-a doua proceduri de licitaţie publică nu se depune nicio ofertă valabilă, autoritatea contractantă anulează procedura de licitaţie.

19. Pentru cea de-a doua licitaţie va fi păstrată documentaţia de atribuire aprobată pentru prima licitaţie.

B. Garanții 

1. În vederea participării la licitație ofertanții sunt obligați să depună garanția de participare la licitație.

2. Garanţia de participare este de 27866 lei (10% din valoarea de începere a licitației), care se va depune prin Ordin de plată bancar depus în contul Municipiului Iaşi, cod fiscal 4541580, cont nr. RO45TREZ4065006XXX000460 deschis la Trezoreria Iaşi, cu specificaţia la obiectul plăţii.

SECȚIUNEA III

CAIET DE SARCINI

CAPITOLUL 1 . PRINCIPII GENERALE

1.1 Licitația se va desfășura în conformitate cu prevederile legale în vigoare, respectiv:

· O.U.G.  nr. 57/2019 privind Codul administrativ;

· H.C.L. nr.___________________
CAPITOLUL 2. OBIECTUL LICITAȚIEI PUBLICE
2.1. Obiectul licitației: Spațiul comercial situat în municipiul Iaşi, str. Tabacului nr. 1A, bloc 254, tr. 4, parter, judeţul Iaşi, compus din: construcţie cu suprafaţa utilă de 41,90 mp   şi teren aferent cu suprafaţa de 5 mp reprezentând cotă indiviză din terenul cu numărul cadastral 120720, înscris în cartea funciară 120720-C1-U59/UAT Iaşi), ce face parte din domeniul privat al Municipiului Iaşi.

2.2.Conform Hotărârii Consiliului Local al Municipiului Iaşi nr. 225/30.06.2020, Anexa 1.1., poziţia 154+155, spaţiul comercial din municipiul Iaşi str. Tabacului nr.1A, bloc 254, tr.4, parter, judeţul Iaşi, compus din construcţie cu suprafaţa utilă de 41,90 mp   şi teren aferent cu suprafaţa de 5 mp (reprezentând cotă indiviză din terenul cu numărul cadastral 120720) înscris în cartea funciară 120720-C1-U59/UAT Iaşi), face parte din inventarul bunurilor imobile aflate în domeniul privat al Municipiului Iaşi, fiind administrat prin Direcţia Exploatare Patrimoniu. Valoarea de inventar cumulată (construcție cu nr. inventar 16964+teren cu nr. inventar 80434) este 278653,88 lei. 

2.3.În perioada septembrie 2013-decembrie 2018, în această locație a funcționat SC Tibi-Saba Com SRL, conform contractului de închiriere nr. 82721/12.09.2013. Ulterior, ca urmare a dizolvării firmei, începând cu ianuarie 2019 și până în prezent (nota de calcul 128139/18.12.2020 ), spațiul este utilizat în baza unei note de calcul de către SC Tibi Szabo SRL, astfel că  imobilul de la adresa de mai sus nu face obiectul unui contract aflat în derulare. Prin adresele înregistrate la Primăria Iaşi sub nr. 
105793/16.10.2018 și nr. 64127/09.06.2021, SC Tibi Szabo SRL  solicită cumpărarea spațiului comercial de la adresa de mai sus. 

CAPITOLUL 3. CONDIȚII GENERALE ALE LICITAȚIEI

3.1 Participanții la licitația publică


(1) La licitație are dreptul de a participa orice persoană fizică sau juridică, română sau străină, care îndeplineşte cumulativ următoarele condiţii:


a) a plătit toate taxele privind participarea la licitaţie, inclusiv garanţia de participare;


b) a depus oferta sau cererea de participare la licitaţie, împreună cu toate documentele 
solicitate în documentaţia de atribuire, în termenele prevăzute în documentaţia de atribuire;


c) are îndeplinite la zi toate obligaţiile exigibile de plată a impozitelor, a taxelor şi a 
contribuţiilor către bugetul consolidat al statului şi către bugetul local;


d) nu este în stare de insolvenţă, faliment sau lichidare.


(2) Nu are dreptul să participe la licitaţie persoana care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la data desemnării persoanei respective drept câştigătoare la licitaţie.

3.2. Elemente de preț

3.2.1.Prețul de pornire la licitație este de 278654 lei, fiind stabilit conform art. 363 alin. (6) din O.U.G. nr. 57/2019,  respectiv la valoarea cea mai mare dintre prețul de piață determinat prin raportul de evaluare nr. 106044/20.10.2020 întocmit de evaluator Bulău T. Vlad –membru titular ANEVAR, ce estimează preţul de 50932 Euro (1215 euro/mp), echivalentul a 248141 lei (la cursul valutar de 4,8720 lei/1 Euro valabil la data de 09.10.2020) și valoarea de inventar însușită prin Hotărârea Consiliului Local al Municipiului Iaşi nr. 225/30.06.2020- Anexa 1.1.- poz. 154+155, unde bunul imobil este înregistrat sub numărul de inventar 80434 + 16964, cu o valoare de inventar cumulată de 278653,88 lei.

3.2.2.Garanţia de participare este de 27866 lei (10% din prețul de pornire la licitație), care se va depune prin virament bancar în contul RO45TREZ4065006XXX000460 deschis la Trezoreria Iaşi, cu specificaţia la obiectul plăţii-garanție participare la licitație pentru vînzare spațiu comercial str. Tabacului nr. 1A, bl,.254, tr.4, parter.

Pentru ofertantul care adjudecă licitația, garanția depusă pentru înscrierea la licitație se va reține și va constitui avans din prețul de vânzare datorat de cumpărațor. Nesemnarea de către adjudecător a contractului în termenul stabilit duce la pierderea garanției de participare.

Pentru participanții care nu câștigă licitația, garanția se va restitui la cerere, după soluționarea eventualelor contestații.

Cererea de restituire a garanției va cuprinde în mod clar contul și banca la care urmează a fi virată suma respectivă.

Garanția de participare nu este purtătoare de dobânzi sau indexări.

Garanţia de participare la licitaţie se pierde în următoarele situaţii: 
a) dacă ofertantul nu se prezintă la licitaţie;

b) în cazul ofertantului câştigător dacă acesta nu se prezintă în termen de 15 de zile calendaristice de la data semnării procesului verbal de licitaţie, în vederea achitării contravalorii terenului.

3.2.3.Contravaloarea documentației de licitație este de 52 lei, ce poate fi achitată în numerar la casieria DEP sau prin virament bancar în contul : RO16TREZ40621360206XXXXX, C.F. 4541580. 
3.2.4.Taxa de participare este de 1394 lei (0,5% din prețul de pornire la licitație), ce poate fi achitată în numerar la casieria DEP sau prin virament bancar în contul : RO16TREZ40621360206XXXXX, C.F. 4541580.
CAPITOLUL 4. INSTRUCȚIUNI PENTRU PARTICIPANȚI

4.1. Pentru persoanele juridice:

a) cererea de participare, în care se va stipula în clar adresa unde dorește să i se transmită corespondenţa;
b) copie după chitanţa reprezentând contravaloarea caietului de sarcini şi a taxei de participare la licitaţie în contul Municipiului Iaşi, cod fiscal 4541580, cont nr. RO16TREZ40621360206XXXXX  deschis la Trezoreria Iaşi, cu specificaţia la obiectul plăţii;

c) copie după chitanţa sau ordinul de plată vizat de bancă, reprezentând achitarea garanţiei de participare în contul Municipiului Iaşi, cod fiscal 4541580, cont nr. RO45TREZ4065006XXX000460 deschis la Trezoreria Iaşi, cu specificaţia la obiectul plăţii;

d) certificat constatator de la Oficiul Registrului Comerțului din care să rezulte următoarele:
· ofertantul nu este în faliment; 
· ofertantul nu are activitatea suspendată voluntar sau ca urmare a retragerii dreptului de a desfășura activități economice; 
· sediul social; 
· administratorul ofertantului.
e) declarație pe proprie răspundere în conformitate cu art. 326 din Legea 286/2009 sau declarație autentificată la notar dată de către administratorul ofertantului/ ofertant că sunt respectate prevederile cap. 3 pct. 3.1 alin. (2) din caietul de sarcini;
f) certificatul de înmatriculare al ofertantului la Oficiul Registrului Comerţului;

g) dovada privind achitarea tuturor obligaţiilor fiscale către bugetul central şi local, prin prezentarea certificatelor de atestare fiscală, eliberate de organele fiscale competente, eligibile la data organizării licitaţiei;

h) cazierul fiscal al societăţii eliberat de Direcţia Judeţeană a Finanţelor Publice pe raza căreia îşi are sediul ofertantul, în care sa nu fie înregistrate menţiuni/sancţiuni;

i) dovada existenţei într-un cont bancar a cel puțin jumătate din suma de pornire la licitaţie;

j) declaraţie pe propria răspundere că nu este în procedură de reorganizare sau de lichidare judiciară;

k) împuternicire pentru reprezentantul societăţii, dacă nu este reprezentantul legal al acesteia;
l) cont bancar în care se va restitui garanţia de participare la licitaţie, în cazul participanţilor necâştigători;

m) pentru societăţile nou înfiinţate să prezinte că au în cont disponibilul necesar achiziţionării bunului.
4.2. Pentru persoanele fizice sau persoanele fizice autorizate:
a) cerere de participare în care se va stipula în clar adresa unde doreşte sa i se transmită  corespondenţa;

b) copie după actul de identitate;

c) copie după chitanţa reprezentând contravaloarea caietului de sarcini şi a taxei de participare la licitaţie în contul Municipiului Iaşi, cod fiscal 4541580, cont nr.   RO16TREZ40621360206XXXXX  deschis la Trezoreria Iaşi, cu specificaţia la obiectul plăţii;

d) copie după chitanţa sau ordinul de plată vizat de bancă, reprezentând achitarea garanţiei de participare în contul Municipiului Iaşi, cod fiscal 4541580, cont nr. RO45TREZ4065006XXX000460 deschis la Trezoreria Iaşi, cu specificaţia la obiectul plăţii;

e) declarație pe proprie raspundere în conformitate cu art. 326 din Legea 286/2009 sau declarație autentificată la notar dată de către administratorul ofertantului / ofertant că sunt respectate prevederile cap. 3 pct. 3.1 alin. (2) din caietul de sarcini;
f) dovada existenţei într-un cont bancar a cel puțin jumătate din suma de pornire la licitaţie;

g) dovada privind achitarea tuturor obligaţiilor fiscale către bugetul central şi local, prin prezentarea certificatelor de atestare fiscală, eliberate de organele fiscale competente, eligibile la data organizării licitaţiei;

h) împuternicire pentru participare la licitaţie – dacă este cazul;

i) cont bancar în care se va restitui garanţia de participare la licitaţie, în cazul participanţilor necâştigători.

4.3. Instrucţiuni privind depunerea documentelor

Documentele şi cererea de participare se depun la registratura Direcției Exploatare Patrimoniu, din șoseaua  Națională nr. 43, până cel târziu în data de __________ , ora ____(conform anunțului de licitație).

Deschiderea licitaţiei are loc în data de ____________,ora  ____(conform anunțului de licitație), la sediul Primăriei Municipiului Iaşi din Iaşi, B-dul Ştefan cel Mare şi Sfânt nr. 11.

CAPITOLUL 5. DESFĂŞURAREA LICITAŢIEI

5.1 În ziua stabilită pentru licitaţie, comisia de evaluare se va întruni având asupra ei documentaţia întocmită pentru obiectul supus licitării şi la ora stabilită va declara licitaţia deschisă.
5.2. Înainte de începerea licitaţiei, documentele depuse vor fi verificate de către membrii comisiei, urmând ca aceştia să consemneze în scris despre cele constatate. 

5.3. Depunerea cererii de participare la licitaţie şi a documentelor solicitate are ca efect acceptarea necondiţionată a preţului de pornire la licitaţie. 

5.4. Fiecare ofertant va participa la licitaţie pentru obiectul prevăzut în cererea de înscriere, prezentând actul de identitate şi eventualele procuri în cazul mandatarilor.

5.5. Pentru continuarea desfășurării procedurii de licitație este necesar ca după deschiderea plicurilor exterioare, cel puțin două oferte să fie valabile. În cazul în care în urma publicării anunțului de licitație nu au fost depuse cel puțin două oferte valabile, autoritatea contractantă este obligată sa anuleze procedura și să organizeze o nouă licitație.

5.6. După deschiderea plicurilor exterioare în ședința publică, comisia de evaluare elimină ofertele care nu conțin totalitatea documentelor și a datelor prevăzute în documentația de atribuire sau care nu sunt redactate în limba română.

5.7 În cazul în care, în cadrul celei de-a doua proceduri de licitație publică nu se depune nicio ofertă valabilă, autoritatea contractantă anulează procedura de licitație.

5.8. Licitaţia are loc dacă există minim doi participanţi admişi. În situaţia în care se prezintă un singur participant, se consemnează acest fapt în procesul verbal, licitaţia urmând a fi reluată. Dacă la cea de a doua licitaţie se va prezenta un singur ofertant, care a fost prezent şi la prima licitație, atunci se adjudecă în favoarea acestuia la un preţ care nu poate fi mai mic decât preţul de pornire la licitație. 

5.9. Se întocmeşte procesul verbal de adjudecare şi se semnează de către membrii comisiei şi de ofertantul care a adjudecat bunul licitat, urmând a se achita preţul integral în termen de 15 zile calendaristice dupa care se va încheia contractul de vânzare-cumpărare în formă autentică. Un exemplar din procesul verbal de adjudecare se păstrează în dosarul licitaţiei şi o copie de pe acesta se predă adjudecatarului licitaţiei.

5.10. Nesemnarea de către adjudecatorul licitaţiei a contractului de vânzare-cumpărare atrage după sine nulitatea adjudecării, cu următoarele consecinţe: suma achitată cu titlu de garanţie de participare de către acesta nu se va restitui, iar acesta va achita către bugetul local un sfert din suma adjudecată, cu titlu de daune, în termen de 15 zile lucrătoare de la data expirării termenului în care avea obligaţia semnării contractului. De asemenea, nu mai are dreptul de a participa la o nouă licitaţie pentru terenul în cauză.
CAPITOLUL 6. MODALITĂŢI DE PLATĂ

6.1. Cumpărătorul va achita preţul integral, în termen de 15 zile calendaristice de la data semnării procesului verbal de licitaţie. Vânzarea acestui spațiu comercial  este scutită de TVA, conform prevederilor art. 292, alin.(2), lit f) din Legea 227/2015, privind codul fiscal.
CAPITOLUL 7. PRECIZĂRI PRIVIND ANULAREA LICITAŢIEI

7.1. Anularea licitaţiei poate fi acceptată atunci când:


(1) Prin excepţie de la prevederile art. 341 alin. (20) din O.U.G. nr. 57/2019, autoritatea contractantă are dreptul de a anula procedura pentru atribuirea contractului în situaţia în care se constată abateri grave de la prevederile legale care afectează procedura de licitaţie sau fac imposibilă încheierea contractului.

(2) În sensul prevederilor alin. (1), procedura de licitaţie se consideră afectată în cazul în care sunt îndeplinite în mod cumulativ următoarele condiţii:
a) în cadrul documentaţiei de atribuire şi/sau în modul de aplicare a procedurii de licitaţie se constată erori sau omisiuni care au ca efect încălcarea principiilor prevăzute la art. 311 din O.U.G. nr. 57/2019;

   
b) autoritatea contractantă se află în imposibilitatea de a adopta măsuri corective, fără ca acestea să conducă, la rândul lor, la încălcarea principiilor prevăzute la art. 311 din O.U.G. nr. 57/2019.


(3) Încălcarea prevederilor prezentei secţiuni privind atribuirea contractului poate atrage anularea procedurii, potrivit dispoziţiilor legale în vigoare.


(4) Autoritatea contractantă are obligaţia de a comunica, în scris, tuturor participanţilor la procedura de licitaţie, în cel mult 3 zile lucrătoare de la data anulării, atât încetarea obligaţiilor pe care aceştia şi le-au creat prin depunerea ofertelor, cât şi motivul concret care a determinat decizia de anulare.

7.2. Poate fi exclus din procedura de licitaţie, atât în timpul licitaţiei cât şi ulterior până la semnarea contractului de vânzare-cumpărare, ofertantul despre care se dovedeşte că a furnizat informaţii false în documentele de calificare.  

CAPITOLUL 8. LITIGII

8.1. Litigiile de orice fel sunt de competenţa instanţei judecătoreşti competente din raza teritorială a vânzătorului.
CAPITOLUL 9. DISPOZIŢII FINALE

9.1. Câştigătorul licitaţiei va suporta costurile generate de perfectarea contractului de vânzare-cumpărare in formă autentică.
CAPITOLUL 10. DOCUMENTE ANEXĂ

10.1. Documentele anexate prezentei documentaţii sunt: 

- Extras de carte funciara pentru informare a imobilului;


- Planul de amplasament și delimitare a imobilului.

SECȚIUNEA IV

INSTRUCŢIUNI PRIVIND MODUL DE ELABORARE ŞI PREZENTARE A OFERTELOR

Ofertantul are obligația de a elabora oferta în conformitate cu prevederile documentației de atribuire și a caietului de sarcini.

Oferta se redactează în limba română și se depune la Registratura Direcției Exploatare Patrimoniu din Iași, Șoseaua Națională nr. 43, parter, într-un exemplar, în două plicuri sigilate, unul exterior și unul interior, care se înregistrează de către autoritatea contractantă, în ordinea primirii lor, în registrul Oferte, precizându-se data și ora.

Fiecare exemplar al ofertei trebuie să fie semnat de către ofertant.

Fiecare participant poate să depună o singură ofertă.

Perioada de valabilitate a ofertei: până la semnarea contractului de vânzare-cumpărare a imobilului.
Persoanele interesate au obligația de a depune oferta la adresa și până la data limită pentru depunere stabilite în anunțul procedurii.

Riscurile legate de transmiterea ofertei, inclusiv forța majoră, cad în sarcina persoanei interesate.

Ofertele depuse la o altă adresă a autorității contractante decât cea stabilită sau după expirarea datei limită pentru depunerea ofertelor vor fi returnate ofertanților fără a fi deschise.

Pe plicul exterior se va indica obiectul licitației pentru care se depune oferta. Plicul exterior va conține următoarele documente:

a) o fișă cu informații privind ofertantul și o declarație de participare, semnate de ofertant, fără îngroșări, ștersături sau modificări. Fișa cu informații va conține:


- denumirea, sediul, forma juridică;


- domeniul de activitate, capital social, membrii asociați, cifra de afaceri;


- dacă are sau nu datorii către bugetul de stat sau bugetul local;


- numele si prenumele persoanei ce urmează a participa la licitație.

b)  acte doveditoare privind calitățile și capacitățile ofertanților:

b.1.) în original, copie ”conform cu originalul”, copie legalizată sau semnată cu semnătura electronică de către emitent:

- certificat constatator de la Oficiul Registrului Comerțului din care să rezulte următoarele: 

- ofertantul nu este în faliment; 

- ofertantul nu are activitatea suspendată voluntar sau ca urmare a retragerii dreptului de a desfășura activități economice,

-  sediul social,

-  administratorul ofertantului;

- declarație pe proprie răspundere în conformitate cu art. 326 din Legea 286/2009 sau declarație autentificată la notar dată de către administratorul ofertantului/ ofertant că sunt respectate prevederile cap. 3 pct. 3.1 alin. (2) din caietul de sarcini;

- certificat de atestare fiscală privind plata obligațiilor datorate bugetului general consolidat din care să reiasă că ofertantul nu are datorii;

- certificat de atestare fiscală privind plata obligațiilor datorate bugetului local din care să reiasă că ofertantul nu are datorii, eliberat de direcțiile de specialitate din cadrul primăriilor în a căror rază teritorială își are sediul ofertantul;

- împuternicire/ procură pentru participarea la licitație, dacă persoana care participă la licitație este alta decât administratorul ofertantului/ ofertantul.

b.2.) în copii xerox:

-   certificatul de înmatriculare de la Oficiul Registrului Comerțului;

- cartea de identitate a administratorului ofertantului/ ofertantului și a persoanei împuternicite, după caz;

c)  dovada achitării sumei de 52 lei reprezentând contravaloarea documentației de licitație;

d)  dovada achitării sumei de 1394 lei reprezentând contravaloarea taxei de participare;

e)  dovada achitării sumei de 27866 lei reprezentând contravaloarea garanției.

Pe plicul interior, care conține oferta propriu-zisă, se înscriu numele sau denumirea ofertantului, precum și domiciliul sau sediul social al acestuia, după caz și va conține următoarele documente:

a. oferta semnată de ofertant, fără îngroșări, ștersături sau modificări;
b. scrisoare de acceptare a condițiilor impuse prin documentația de atribuire.

Plicul exterior conținând plicul interior se va sigila și se va depune la sediul autorității contractante în termenul stabilit pentru depunerea ofertelor.

Oferta trebuie să cuprindă detaliat toate condițiile prevăzute în documentația de licitație pe care ofertantul și le asumă în cazul în care va câștiga licitația, precum și datele tehnice declarate.

Ofertele primite și înregistrate după termenul limită de primire prevăzut în anunțul publicitar vor fi excluse de la licitație și vor fi înapoiate ofertanților fără a fi deschise.

Plicurile sigilate se predau comisiei de evaluare în ziua fixată pentru deschiderea lor.

SECȚIUNEA V

INFORMAŢII DETALIATE ŞI COMPLETE PRIVIND CRITERIILE DE ATRIBUIRE APLICATE PENTRU STABILIREA OFERTEI CÂŞTIGĂTOARE, PRECUM ŞI PONDEREA LOR


Criteriul de atribuire al contractului de vânzare-cumpărare este cel mai mare preț ofertat
SECȚIUNEA VI

ANULAREA LICITAȚIEI

6.1 Anularea licitaţiei poate fi acceptată atunci când:

· când nu au fost depuse cel puțin 2 oferte valabile;

· se constată abateri grave de la prevederile legale care afectează procedura de licitație sau fac imposibilă încheierea contractului, conform art. 342  alin.1 din O.U.G. nr. 57/2019 

· în cazul unor contestaţii întemeiate, admise conform Legii nr. 554/2004 privind contenciosul administrativ, în termen de 1 zi de la semnarea procesului verbal.

6.2 Anularea se face prin hotărârea comisiei de licitaţie, cu votul a 2/3 din numărul membrilor,  şi se va comunica în scris tuturor participanţilor, arătând motivele care au stat la baza acestei anulări.


6.3 Poate fi exclus din procedura de licitaţie, atât în timpul licitaţiei cât şi ulterior, până la semnarea contractului, ofertantul despre care se dovedeşte că a furnizat informaţii false în documentele de calificare.


6.4 Soluţionarea litigiilor apărute în legătură cu atribuirea, încheierea, executarea, modificarea şi încetarea contractului se realizează potrivit prevederilor Legii nr. 554/2004 privind contenciosul administrativ, cu modificările ulterioare. Acţiunea în justiţie se introduce la secţia de contencios administrativ a tribunalului în a cărui jurisdicţie se află sediul autorității contractante.
SECȚIUNEA VII

CĂI DE ATAC

Soluţionarea litigiilor apărute în legătură cu atribuirea, încheierea, executarea, modificarea şi încetarea contractului de vânzare-cumpărare se realizează potrivit prevederilor Legii contenciosului administrativ nr. 554/2004, cu modificările ulterioare. Acţiunea în justiţie se introduce la secţia de contencios administrativ a tribunalului în a cărui jurisdicţie se află sediul autorității contractante.

Presedinte de Sedinta

Bogdan Teodor Crucianu

